**BILJEŠKA**

**sa sastanka pomoćnika ministra Momira Karina i načelnica sektora osnovnoškolskog i srednjoškolskog odgoja i obrazovanja te predstavnika Hrvatske udruge ravnatelja osnovnih škola i Udruge hrvatskih srednjoškolskih ravnatelja i učeničkih domova, održanog 25. kolovoza 2020. g. u 14 sati u Ministarstvu znanosti i obrazovanja.**

Sastanku su nazočili:

**Predstavnici MZO - a:**

Momir Karin, prof. pomoćnik ministra;

Ivana Pilko Čunčić, načelnica sektora za srednjoškolski odgoj i obrazovanje i obrazovanje odraslih

Zdenka Čukelj, načelnica sektora za rani, predškolski i osnovnoškolski odgoj i obrazovanje

**Predstavnik HUROŠ-a:**

Nikica Mihaljević, prof. predsjednik

**Predstavnica UHSR-a i UUD-a:**

Ljubica Banović, prof. predsjednica UUD-a

dr.sc. Brankica Žugaj, tajnica UHSR-a

Pomoćnik ministra znanosti i obrazovanja Momir Karin s načelnicama Zdenkom Čukelj i Ivanom Pilko Čunčić, pozvao je na sastanak predsjednika Hrvatske udruge ravnatelja osnovnih škola i predstavnike Udruge hrvatskih srednjoškolskih ravnatelja i učeničkih domova.

Svrha sastanka bila je razmjena informacija o primjeni *Uputa za sprječavanje i suzbijanje epidemije COVID 19 vezano za rad predškolskih ustanova, osnovnih i srednjih škola u školskoj godini 2020./2021.* U postojećoj epidemiološkoj situaciji mjere za suzbijanje COVID 19 jasno su propisane te nastavna godina poćinje 7. rujna 2020. g. za sve učenike, a izvršenje mjera i organizacija nastave ovisi o trenutnim uvjetima svake pojedine škole. Bitnu ulogu u provođenju mjera imaju ravanatelji škola koji organiziraju i komuniciraju sa svim dionicima sustava (učenicima, učiteljima, nastavnicima, roditeljima, te osnivačima ustanova), uz podršku Ministarstva znanosti i obrazovanja. Smatra posebno važnom i nužnu komunikaciju s roditeljima te kontinuirano djeljenje informacija o situaciji u školi. **Posebno je naglasio važnost stalne i kontinuiranje suradnje Ministarstva i udruga ravnatelja**.

Pozivaju ravnatelje na direktnu komunikaciju s pomoćnikom ministra Momirom Karinom i načelnicima putem telefona ili e-maila, kako bismo svaku situaciju što kvalitetnije i brže riješili. U svrhu podrške roditeljima, učiteljima, nastavnicima, učenicima i ravnateljima Ministarstvo znanosti i obrazovanja otvoriti će **pozivni** **centar u kojem će svakog radnog dana od 8 - 17 h na tri telefonske linije biti osigurana podrška školama**. Cilj je i poruka svim dionicima i zainteresiranima da će dobiti odgovor, te da u svakom trenutku mi ravnatelji imamo podršku i pomoć Ministarstva znanosti i obrazovanja. Na mrežnoj stranici Ministarstva nalazit će se često postavljena pitanja, gdje također možemo pronaći tražene odgovore. Predstavnici Udruga istaknuli su problem nedostatka tehničkog osoblja u školama, što je trenutno nužno za provođenje higijenskih epidemioloških mjera. Istakli smo probleme i poteškoće oko održavanja propisane distance u većini škola i posebice u učeničkim dimovima gdje učenici žive, zatim problem kombiniranih grupa produženog boravka u osnovnim školama.

Sugerirano nam je:

1. Ravnatelji trebaju poslati zahtjeve za potrebama tehničkog osoblja Ministarstvu znanosti i obrazovanja ( zapošljavanje na određeno vrijeme do godinu dana )
2. Produženi boravak rješavati s osnivačem kroz nova zapošljavanja na određeno vrijeme ili raspoređivanjem tehnološkog viška.
3. Zaštitna i dezinfekcijska sredstva trebali bi osigurati osnivači, a ako bude problema obratiti se MZO-u.

Dogovorena je kontinuirana suradnja i komunikacija predstavnika MZO-a s predstavnicima HUROŠ-a i UHSR-a.

U više navrata predstavnici MZO-a istaknuli su koliko su važni ravnatelji za stabilnost sustava i koja je ulogu ravnatelja u što uspješnijem nošenju s ovom situacijom. Također je naglašeno kako vjeruju u nas ravnatelje i kako u svakom trenutku za svaki problem možemo se obratiti pomočniku ministra ili načelnicama.

Nakon sastanaka nazočni predstavnici Udruga sudjelovali su na virtualnom sastanku Ministra znanosti i obrazovanja prof.dr.sc. Radovanom Fuchsom.

Sastanak je završio u 15. 30 sati

|  |  |  |
| --- | --- | --- |
| Bilješku sastavili: |  |  |
| Brankica Žugaj |  |  |
| Ljubica Banović  Nikica Mihaljević |  |  |